sagorsarker/bangla-wikipedia huggingface dataset:
দিঘী ইউনিয়ন

দিঘী ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
দিঘী ইউনিয়নের স্থানাঙ্ক হল । এর মোট আয়তন । 
২০১১ সালের আদমশুমারি অনুসারে দিঘি ইউনিয়নে ৪,৬২৯ টি পরিবার বাস করে এবং জনসংখ্যা হল ২০,০৯৪ জন।
মোট ৪টি হাট এবং বাজার রয়েছে। দিঘি ইউনিয়নে প্রতি বছর ৮টি মেলা (মেলা) অনুষ্ঠিত হয়। তারা বাজার, দৌটিয়া বাজার, বট তোলা বাজার (বাংলা) দিঘি ইউনিয়নের বিখ্যাত বাজার।
দিঘী ইউনিয়নে ২৬ গ্রামীণ পল্লী আছে, সেগুলি হল: মুলজান, ভাতবাউর, দিঘী, বাগজান, রোমনপুর, গুলোটিয়া, সুসুন্দা, দায়োটিয়া, খাগড়াকুড়ি, রোহাদহো, কুটাই, চামতা, নতুন বস্তি, বট-তলা। এখানে ২৯টি মৌজা ও ৩৬টি গ্রাম আছে
দিঘী ইউনিয়নে ২ টি কলেজ, ৩ টি মাধ্যমিক বিদ্যালয়, ৭ টি প্রাথমিক বিদ্যালয়, ১ টি ব্যাংক, ১ টি ইউনিয়ন স্বাস্থ্য কেন্দ্র, ১ টি প্রতিবন্ধি ইনস্টিটিউট, ১ টি বিদ্যুৎ ইনস্টিটিউট, ১ টি বাস স্টেশন রয়েছে।
পুটাইল ইউনিয়ন

পুটাইল ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
মানিকগঞ্জ সদরের নিকটবর্তী একটা ইউনিয়ন।
নবগ্রাম ইউনিয়ন, মানিকগঞ্জ সদর

নবগ্রাম ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
ভাড়ারিয়া ইউনিয়ন, মানিকগঞ্জ সদর

ভাড়ারিয়া ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
হাটিপাড়া ইউনিয়ন

হাটিপাড়া ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
ইউনিয়নটি এখন অনেকটাই পদ্মা নদীর মধ্যে হারিয়ে গেছে নদীর তীরে গড়ে উঠা মানিকগঞ্জ সদর উপজেলার একটি ঐতিহ্যবাহী ইউনিয়ন হলো হাটিপাড়া ইউনিয়ন ।
কৃষ্ণপুর ইউনিয়ন, মানিকগঞ্জ সদর

কৃষ্ণপুর বাংলাদেশের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
কৃষ্ণপুর ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
কালের স্বাক্ষী বহনকারী ধলেশ্বরী নদীর তীরে গড়ে উঠা মানিকগঞ্জ সদর উপজেলার একটি ঐতিহ্যবাহী অঞ্চল হলো কৃষ্ণপুর ইউনিয়ন ।কাল পরিক্রমায় আজ কৃষ্ণপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
এ ইউনিয়নের মোট আয়তন – ৩২.১২ বর্গ কিলোমিটার।
ফক্স নিউজ

ফক্স নিউজ চ্যানেল () এছাড়াও ফক্স নিউজ নামে পরিচিত, হল একটি আমেরিকান মৌলিক ক্যাবল এবং স্যাটেলাইট সংবাদ টেলিভিশন চ্যানেল। ফক্স ইন্টারটেইনমেন্ট গ্রুপের নিজস্ব চ্যানেল হচ্ছে ফক্স নিউজ এবং এর অঙ্গপ্রতিষ্ঠান টুয়েন্টি-ফার্ষ্ট সেঞ্চুরি ফক্স বহুজাতিক গণমাধ্যম কর্পোরেশন। ফেব্রুয়ারি ২০১৫ সাল হিসাবে, প্রায় ৯৪,৭০০,০০ আমেরিকান পরিবারে ফক্স নিউজ চ্যানেল সংযোগ হয় (৮১.৪% ক্যাবল, স্যাটেলাইট ও টেলকো গ্রাহক )। চ্যানেলটি আমেরিকার ১২১১ এভিনিউ, নিউ ইয়র্ক সিটি, নিউ ইয়র্কের স্টুডিও থেকে প্রাথমিকভাবে অনুষ্ঠান সম্প্রচার হয়।
অস্ট্রেলীয় আমেরিকান মিডিয়া মোগল 'রুপার্ট মারডক' দ্বারা এই চ্যানেল নির্মিত হয়েছিল। ১৯৯৬ সালের অক্টোবর মাসের ৭ তারিখে, ১৭ মিলিয়ন ক্যাবল গ্রাহকদের জন্য ফক্স নিউজ চ্যানেল চালু করা হয়। ১৯৯৬ সাল থেকে ২০০০ সালের মধ্যে ফক্স নিউজ চ্যানেলের গ্রাহকের সংখ্যা ক্রমাগত বৃদ্ধি পেতে থাকে এবং পরবর্তীতে চ্যানেলটি মার্কিন যুক্তরাষ্ট্রের একটি প্রভাবশালী ক্যাবল নিউজ নেটওয়ার্ক হিসেবে পরিণত হয়। রুপার্ট মারডক বর্তমান চেয়ারম্যান ও ফক্স নিউজের ভারপ্রাপ্ত প্রধান নির্বাহী কর্মকর্তা।
কিং কোবরা (২০১৬-এর চলচ্চিত্র)

কিং কোবরা () হল একটি মার্কিন জীবনীমূলক অপরাধ-নাটক চলচ্চিত্র। ২০১৬ সালে মুক্তি পাওয়া এই চলচ্চিত্রটির বিষয়বস্তু হল ব্রেন্ট করিগানের জীবন ও প্রাথমিক কেরিয়ার। জাস্টিন কেলি এই চলচ্চিত্রটি পরিচালনা করেন। চলচ্চিত্রটি নির্মিত হয়েছে অ্যান্ড্রু ই. স্টোনার ও পিটার এ. কোনওয়ের লেখা "কোবরা কিলার" বইটি অবলম্বনে। আইএফসি মিডনাইট কর্তৃক ২০১৬ সালের ২১ অক্টোবর চলচ্চিত্রটি মুক্তি পায়।
২০০৭ সালে পুরুষ-সমকামী পর্ন প্রযোজক ব্রিয়ান কোসিস (ছবিতে তার নাম "স্টিফেন" এবং চরিত্রটিতে অভিনয় করেছেন ক্রিস্টিয়ান স্লেটার) খুন হন। এই খুনের ঘটনাটিই এই চলচ্চিত্রের মূল বিষয়। দুই জন উঠতি প্রযোজক (জো-র ভূমিকায় জেমস ফ্র্যাঙ্কো ও হার্লোর ভূমিকায় কিগান অ্যালেন) তাকে খুন করেছিলেন। তারা ব্রেন্ট করিগানের পারফর্মিং কনট্যাক্ট কিনতে চাইছিলেন।
২০১৬ সালের এপ্রিল মাসে ট্রিবেকা চলচ্চিত্র উৎসবে "কিং কোবরা" চলচ্চিত্রটির প্রিমিয়ার অনুষ্ঠিত হয়েছিল। এর অল্পদিন পরেই আইএফসি ফিল্মস এই চলচ্চিত্রের পরিবেশনার স্বত্বাধিকার লাভ করে। ২০১৬ সালের ২১ অক্টোবর মার্কিন যুক্তরাষ্ট্রে চলচ্চিত্রটি মুক্তিলাভ করেছিল।
রটেন টমেটোজের সমীক্ষা অনুসারে ৫৮% সমালোচক এই চলচ্চিত্রটির ইতিবাচক সমালোচনা করেছেন এবং এটির গড় রেটিং হল ৫.৮/১০। ১২টি সমালোচনার ভিত্তিতে মেটাক্রিটিক এই চলচ্চিত্রটির রেট দেয় ৪৬/১০০। "ক্রিন ডেইলি" পত্রিকার গ্রাহাম ফুলার লিখেছিলেন যে, এটি ছিল "এমনই বুদ্ধিদীপ্ত ও দুঃসাহসী এক চলচ্চিত্র যা এর এলজিবিটি আবেদনকে একটি সার্বজনীন জনপ্রিয়তায় রূপান্তরিত করতে পারে।" ইন্ডিওয়্যারের ডেভিড গেরলিচ এই চলচ্চিত্রটিকে বি+ লেটার গ্রেড দিয়ে এটিকে একটি "প্রস্তরবৎ-কঠিন অন্ধকারাচ্ছন্ন কমেডি" হিসেবে বর্ণনা করেন। তিনি এই চলচ্চিত্রের অভিনেতা-অভিনেত্রীদের ভূয়সী প্রশংসাও করেন। "ভ্যারাইটি" পত্রিকার পিটার ডেব্রুজ সিনেম্যাক্স আফটার ডার্কের সঙ্গে তুলনা করে এই চলচ্চিত্রটিকে "পুরোপুরি অশ্লীল ও অন্তঃসার-শূন্য" বলে উল্লেখ করেন। "দ্য হলিউড রিপোর্টার" পত্রিকার জোন ডিফোর এই ছবিটিকে দুর্বল গতিসম্পন্ন "একটি একঘেয়ে ভাবী থ্রিলার" বলে উল্লেখ করেন।
স্বয়ং ব্রেন্ট করিগানকে এই চলচ্চিত্রে একটি চরিত্রে অভিনয়ের জন্য প্রস্তাব দেওয়া হয়েছিল। কিন্তু তিনি সেই প্রস্তাব প্রত্যাখ্যান করেন। পরে তিনি তার জীবনকে "জারজতুল্য প্রমাণ করার চেষ্টার" অভিযোগ তুলে চলচ্চিত্রকারদের সমালোচনা করেন। তিনি বলেছিলেন, এই চলচ্চিত্রে উক্ত খুনের ঘটনা এবং সেই সময় পর্ন শিল্পে তার জীবনকে ভুল ভাবে তুলে ধরা হয়েছে।
মুম্বই বন্দর

মুম্বই বন্দর হল ভারতের দ্বিতীয় প্রাচীন (প্রথম কলকাতা) বন্দর। এটি ভারতের পশ্চিম উপকূলে আরব সাগরের তীরে অবস্থিত। বর্তমানে বন্দরটির আধুনিকীকরন করা হয়েছে। বন্দরের ৪০০ বর্গ কিলোমিটার (১৫০ বর্গ মাইল) বিস্তৃত পোতাশ্রয়ের পূর্ব ও উত্তর থেকে কঙ্কনের মূল ভূখণ্ড এবং পশ্চিমে মুম্বইয়ের দ্বীপ অবস্থিত। পোতাশ্রয়টির দক্ষিণে আরব সাগর।
বন্দর মুম্বই "মুম্বই বন্দর ট্রাস্ট" (এমপিপিটি) দ্বারা পরিচালিত হয়, একটি স্বশাসিত সংস্থা যা সম্পূর্ণ ভারত সরকারের মালিকানাধীন। বন্দরটি মূলত বাল্ক পণ্যসম্ভার জন্য ব্যবহার করা হয় এবং কনটেইনার নবসেবা বন্দর দ্বারা পরিচালিত হয়।
বন্দরটি উত্তর ও দক্ষিণে অবস্থিত।এটি আরোব সাগরের মুম্বই দ্বীপের আড়ালে অবস্থিত।বন্দরটি সমুদ্র সমতল থেকে সামান্য উচ্চতায় অবস্থিত।
শত শত বছর ধরে জাহাজ এবং নৌকা দ্বারা মুম্বই পোতাশ্রয় ব্যবহার করা হয়। এটি ব্যবহার করেছে মারাঠা নৌবাহিনী এবং ব্রিটিশ ও পর্তুগিজ উপনিবেশিক নৌবাহিনী।
১৮৭০-এর দশকে মুম্বই বন্দরের বর্তমান দিনের ডকগুলি নির্মিত হয়েছিল। ১৮৭৩ সালের ২৬ জুন বম্বে পোর্ট ট্রাস্ট (বি.পি.টি.) একটি কর্পোরেশন হিসেবে প্রতিষ্ঠিত হয়। বি.পি.টি. এর প্রতিষ্ঠাতা চেয়ারম্যান ছিলেন কর্নেল জে.এ. ব্যালার্ড।
ঊনবিংশ শতাব্দির শেষে বেসামরিক ইঞ্জিনিয়ারিংয়ের অংশীদারীতে স্যার জন উলফ-ব্যারি এবং লেফটেন্যান্ট কর্নেল আর্থার জন ব্যারিকে বোম্বে পোর্ট ট্রাস্টের যৌথ কনসাল্টিং ইঞ্জিনিয়ার হিসাবে বন্দর উন্নয়ন পরিচালিত হয়। 
বন্দর প্রতিষ্ঠার দিক থেকে, বিদেশিদের কাছে বন্দরটি ভারতে প্রবেশের পথ ছিল এবং মুম্বই ভারতের বাণিজ্যিক রাজধানী হিসেবে পরিচিত হওয়ার একটি প্রধান কারণ ছিল মুম্বই বন্দর। বন্দর এবং কর্পোরেশন ১৯৯০ সালে বর্তমান নাম গ্রহণ করে।
কয়েক দশক ধরে, বার্থ এবং পণ্যসম্ভার হ্যান্ডলিং ক্ষমতা বিরধি করার সাথে, বন্দরের ব্যাপক বিস্তার ঘটেছিল। তবে, মুম্বই শহরের প্রসারিত বৃদ্ধি এবং জনসংখ্যা চাপ ১৯৭০ সালের বন্দরের বৃদ্ধিকে সীমিত করেছে। এর জন্য নতুন মুম্বইের মুম্বই পোতাশ্রয়ের পার্শ্ববর্তী মূল ভূখণ্ডে কঙ্কনা উপকূলে নবসেবা বন্দর প্রতিষ্ঠা করা হয়। নবসেবা ১৯৯৮ সালে শুরু করে এবং এখন বেশিরভাগ কন্টেইনার ট্রাফিক নবসেবা বন্দরের মধ্য দিয়ে পরিবাহিত হয়।
মুম্বই বন্দর তিনটি ডক নিয়ে গঠিত। প্রিন্সেস ডককে ১৮৮০ সালে খোলা করা হয়েছিল। ২০০৮ সালের হিসাবে, এটি ৬.৪ মিটার (২১ ফুট) এর ন্যূনতম গভীরতাসহ ৮ টি বার্থ রয়েছে। ১৮৯১ সালে প্রতিষ্ঠিত ভিক্টোরিয়া ডক, ২০০৮ সালের নথি অনুযায়ী ৬.৭ মিটার (২২ ফুট) ন্যূনতম গভীরতাসহ ১৪ টি বার্থ নিয়ে গঠিত। ১৯১৪ সালে প্রতিষ্ঠিত ইন্দিরা ডক, ৭.০ মিটার (২৩.০ ফুট)-এর ন্যূনতম গভীরতাসহ ২১ টি বার্থ নিয়ে গঠিত। প্রিন্স ডক এবং ভিক্টোরিয়া ডক আধা জোয়ার ডক। ডক দুটি থেকে জাহাজ ডকিং এবং প্রস্থান উচ্চ জোয়ারের দ্বারা হয়। ইন্দিরা ডক একটি লক আছে, যে কোনো সময়ে জাহাজের প্রবেশ বা প্রস্থান জন্য ডকটি সক্রিয় থাকে। 
বন্দরটির চারটি জেটি পোতাশ্রয়ে অবস্থিত একটি দ্বীপ জওহর দ্বীপে রয়েছে, যা কাঁচামাল এবং পেট্রোলিয়াম পণ্য পরিচালনা করার জন্য পরিবহনের জন্য ব্যবহৃত হয়। এই জেটি ১২.২ মিটার (৪০ ফুট) গভীরতা যুক্ত। তরল রাসায়নিক পরিবহন পিরাপা'য় অবস্থিত একটি জেটি থেকে পরিচালনা করা হয়।
ব্যালার্ড জেটি এক্সটেনশন'য়ে কর্মী এবং ক্রুজ সংস্থার যাত্রীদের জন্য অভিবাসন ছাড়পত্র সুবিধা সহ একটি যাত্রী টার্মিনাল রয়েছে।
বন্দরের মোট ৬৩ টি নোঙরের স্থান রয়েছে। ১০০ টনের বেশি পণ্য পরিবহনকারি জাহাজে একজন নাবিক বা পাইলট থাকা বাধ্যতামূলক। 
মুম্বই বন্দর পশ্চাৎ ভূমি অনেক বড়।মহারাষ্ট্র,মধ্যপ্রদেশ,দিল্লি,পাঞ্জব,হরিয়ানা,রাজস্থান,জম্মু ও কাশ্মীর,হিমাচল প্রদেশ ও উত্তপ্রদেশএর পশ্চিম অংশ মুম্বই বন্দরের পশ্চিৎ ভূমি।
সংঘ লোক সেবা আয়োগ

সংঘ লোক সেবা আয়োগ হল ভারত সরকার দ্বারা স্থাপিত একটি কেন্দ্রীয় সংস্থা যা অসামরিক পরিষেবা পরীক্ষা, অভিযান্ত্রিক পরিষেবা পরীক্ষা, চিকিৎসা পরিষেবা পরীক্ষা, রাষ্ট্রীয় সামরিক একাডেমি পরীক্ষা (এন ডি এ) ইত্যাদি গুরুত্বপূর্ণ পরীক্ষা অনুষ্ঠিত করে।
১৯২৪ সালে ভারতে ব্রিটিশ শাসনের সময়ে উপযুক্ত জন পরিষেবার ভিত্তিতে লর্ড লীর অধ্যক্ষতায় গঠিত তদানীন্তন রাজকীয় আয়োগ ভারতে রাজত্ব সেবা আয়োগ গঠনের প্রতিবেদন প্রসারিত করে। এর ফলে ১৯২৬ সালে স্যার রোস বার্কারের অধ্যক্ষতায় ভারতের প্রথম লোকসেবা আয়োগ গঠন হয়। কিন্তু উক্ত আয়োগকে ব্রিটিশ সরকার সীমিত পরামর্শমূলক শক্তি দেয়, যা ভারতীয় মুক্তি যোদ্ধারা প্রবল বিরোধিতা করেছিল। ১৯৩৫ সালে গঠিত "গভর্মেন্ট অব ইণ্ডিয়া অ্যাক্ট"এর ফলস্বরূপ উক্ত আয়োগকে "সম্বন্ধীয় লোক সেবা আয়োগ" (ফেডারেল পাব্লিক সার্ভিস কমিশন) হিসাবে নতুন নামকরণ করা হয়। স্বাধীনতার পরে উক্ত আয়োগ "সংঘ লোক সেবা আয়োগ" (ইউনিয়ন পাব্লিক সার্ভিস কমিশন) হিসাবে আত্মপ্রকাশ ঘটে এবং ২৬ জানুয়ারী ১৯৫০ সালে একে সাংবিধানিক মর্যাদা প্রদান করা হয়।
"ইউ.পি.এস.সি."র একজন অধ্যক্ষ সহ দুই জন সদস্য থাকে। উক্ত আয়োগের নীতি-নির্দেশনা "সংঘ লোক সেবা আয়োগ (সদস্য) অধিনিয়ম,১৯৬৯"এর ভিত্তিতে পরিচালিত হয়। আয়োগের অধ্যক্ষ এবং অন্য সদস্যদের ভারতের রাষ্ট্রপতির দ্বারা নিয়োগ করা হয়। আয়োগের ন্যূনতম অর্ধেক সদস্য প্রাক্তন বা বর্তমান অসামরিক কর্মী যার কেন্দ্রীয় বা রাজ্যিক প্রশাসনীয় ক্ষেত্রে কমকরে দুই বছরের অভিজ্ঞতা আছে।
বর্তমানে (১৫ জানুয়ারী থেকে) উক্ত আয়োগে একজন অধ্যক্ষের সঙ্গে আট জন সদস্য আছে । তারা হলেন :-
Get complete UPSC Chairman List from 1926 to 2020
রাষ্ট্রীয় জীববিজ্ঞান কেন্দ্র

রাষ্ট্রীয় জীববিজ্ঞান কেন্দ্র (ইংরাজী: National Centre for Biological Sciences), সংক্ষেপে NCBS;কর্ণাটকএর ব্যাঙ্গালোরএ অবস্থিত জীববিজ্ঞানএর গবেষণার জন্য বিশেষীকৃত একটি গবেষণা কেন্দ্র। কেন্দ্রটি ভারত সরকারএর পারমাণবিক শক্তি বিভাগ (Department of Atomic Energy, DAE) এর অধীন টাটা মৌলিক গবেষণা প্রতিষ্ঠান (ইংরাজী: Tata Institute of Fundamental Research), সংক্ষেপে TIFR-র এক অংশ। NCBS-র মূল মন্ত্র হল জীব বিজ্ঞানের অগ্রণী ক্ষেত্রসমূহের উচ্চস্তরীয় গবেষণা এবং অধ্যয়ন। কেন্দ্রীয় সংকায় সদস্যদের গবেষণার ক্ষেত্রসমূহ একক অণু(ইংরাজী: single molecule)র থেকে তন্ত্র জীববিজ্ঞান (ইংরাজী: systems biology) থেকে প্রধানত চারটি বিভাগে বিভক্ত। এর পরও রাষ্ট্রীয় জীববিজ্ঞান কেন্দ্র iBioর সঙ্গে পারস্পরিক সহযোগিতার গবেষণা পদক্ষেপ বাড়ানোর জন্য অন্যান্য কয়েকটি উদ্যম, যেমন- চিকিৎসা এবং রোগ সম্পর্কীয় গবেষণার সহযোগিতা কার্যক্রমের পরিকল্পনা করেছে। কাণ্ড কোষ(ইংরাজী: stem cell)এর গবেষণা চলতে থাকা ভারতবর্ষের তিনট গবেষণা প্রতিষ্ঠানের মধ্যে রাষ্ট্রীয় জীববিজ্ঞান কেন্দ্র অন্যতম।
১৯৯২ সালে গান্ধী কৃষি বিজ্ঞান কেন্দ্রের ক্যাম্পাসের একাংশে রাষ্ট্রীয় জীববিজ্ঞান কেন্দ্র স্থাপিত হয়৷
=গবেষণার ক্ষেত্র=
টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ২২ মার্চ, ২০২০ তারিখ পর্যন্ত টেস্ট ক্রিকেট অভিষেকে বিশ্বের ১৫৬জন ক্রিকেটার পাঁচ-উইকেট অর্জন করতে পেরেছেন। তন্মধ্যে টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারের সংখ্যা সাতচল্লিশজন।
ইংল্যান্ডের পক্ষে প্রথম ক্রিকেটার হিসেবে আলফ্রেড শ তার টেস্ট অভিষেকে পাঁচ-উইকেট পেয়েছিলেন। ইতিহাসের উদ্বোধনী টেস্টে অস্ট্রেলিয়ার বিপক্ষে তিনি ৫/৩৮ বোলিং পরিসংখ্যান গড়েন। তার এ সাফল্য ম্লান হয়ে যায় ইংল্যান্ডের পরাজয়ের মধ্য দিয়ে। ঐ একই টেস্টে আরও দুইজন অস্ট্রেলীয় বোলার ফিফার লাভ করেছিলেন। অভিষেক টেস্টে ডমিনিক কর্ক ৭/৪৩ পেয়েছিলেন। এ বোলিং পরিসংখ্যান ইংরেজদের মধ্যে সেরা হিসেবে বিবেচ্য। ১৯৯৫ সালে লন্ডনে ওয়েস্ট ইন্ডিজের বিপক্ষে সিরিজের দ্বিতীয় টেস্টে এ কৃতিত্ব গড়েন তিনি।
ইংরেজ বোলারদের মধ্যে সর্বশেষ এ অর্জনের দাবীদার হচ্ছেন টবি রোল্যান্ড-জোন্স। জুলাই, ২০১৭ সালে ওভালে দক্ষিণ আফ্রিকার বিপক্ষে তিনি ৫৭ রানে ৫ উইকেট নিয়েছিলেন।
আন্তঃরাষ্ট্রীয় তাত্ত্বিক বিজ্ঞান কেন্দ্র

আন্তর্জাতিক তাত্ত্বিক বিজ্ঞান কেন্দ্র (ইংরাজী: International Centre for Theoretical Sciences) টাটা মৌলিক গবেষণা প্রতিষ্ঠানর দ্বারা স্থাপিত একটি বিজ্ঞান গবেষণা কেন্দ্র। এই কেন্দ্রটি বেঙ্গালুরু শহরের হেসারাঘাটা অঞ্চলে অবস্থিত। এই গবেষণা প্রতিষ্ঠান স্থাপনের উদ্দেশ্য হল উচ্চ শিক্ষা, প্রশিক্ষণ এবং গবেষণার জন্য সমান প্রতিষ্ঠান সৃষ্টি করা। ক্যালিফোর্নিয়ার সান্টা বারবারাতে অবস্থিত কাবলি ইনস্টিটিউট ফর থিয়োরিটিক্যাল ফিজিক্স এবং ইটালীর ট্রিয়েষ্টে অবস্থিত আব্দুস সালাম ইন্টারন্যাশনাল সেন্টার ফর থিয়োরিটিক্যাল ফিজিক্সের অনুপ্রেরণায় এই গবেষণা কেন্দ্রটি তৈরী হয়েছে। এই গবেষণা কেন্দ্রটির প্রথম সঞ্চালক হিসাবে আন্তর্জাতিক খ্যাতিসম্পন্ন পদার্থবিজ্ঞানী স্পেন্টা ওয়াডিয়া কে নিয়োগ করা হয়। বর্তমান সঞ্চালক হচ্ছেন বিখ্যাত স্ট্রিং থিয়োরিস্ট রাজেশ গোপাকুমার।
ক্রিশান্ত ডি সিলভা

ক্রিশান্ত ডি সিলভা শ্রীলঙ্কার একজন অবসরপ্রাপ্ত জেনারেল। ১৯৮১ সালে শ্রীলঙ্কা সেনাবাহিনীর ইঞ্জিনিয়ার্স কোরে কমিশন পাওয়া ক্রিশান্ত শ্রীলঙ্কা সেনাবাহিনীর সাবেক প্রধান কর্মকর্তা (সেনাকমান্ডার)। তিনি ২০১৫ সালের ২২ ফেব্রুয়ারি সেনাপ্রধান হিসেবে নিয়োগ পান। সিলভার আগে দয়া রত্ননায়ক সেনাপ্রধান ছিলেন।
কলম্বোর রয়েল কলেজের (বেসামরিক) সাবেক ছাত্র ক্রিশান্ত যুক্তরাজ্যের সেনা স্টাফ কলেজ এবং চীনের নানজিং সেনা কলেজের স্নাতক। তিনি ভারতের পুনের 'কলেজ অব মিলিটারী ইঞ্জিনিয়ারিং' থেকে বোমা নিষ্ক্রিয়করণ কোর্স সমাপ্ত করেছেন।
১৯৮০ সালে ক্রিশান্ত সেনাক্যাডেট হিসেবে শ্রীলঙ্কা সেনাবাহিনী একাডেমীতে যোগ দেন, এর এক বছরের মাথায় ১৯৮১ সালে শ্রীলঙ্কা সেনাবাহিনী কোর অব ইঞ্জিনিয়ার্স-এ (১ ফিল্ড ইঞ্জিনিয়ার্স রেজিমেন্ট) ২য় লেফটেন্যান্ট হিসেবে কমিশন পান।
কর্মজীবনে তিনি ৬ ফিল্ড ইঞ্জিনিয়ার্স রেজিমেন্টের অধিনায়ক, ৫৬২ ব্রিগেডের অধিনায়ক, শ্রীলঙ্কা সেনা স্টাফ কলেজের অধিনায়ক, শ্রীলঙ্কা মিলিটারি একাডেমির অধিনায়ক, কিলিনোচ্চি সিকিউরিটি ফোর্সের অধিনায়ক, শ্রীলঙ্কা সেনাসদরে সামরিক সচিব এবং সেনাঅভিযান পরিদপ্তরের পরিচালক ছিলেন। ২০১৩ সালে শ্রীলঙ্কার প্রধান স্টাফ সেনাকর্মকর্তা হিসেবে দায়িত্ব পাওয়ার আগে তিনি সংরক্ষিত সেনাবাহিনীর অধিনায়ক ছিলেন আর ২০১৫তে সেনাকমান্ডার হওয়ার আগে তিনি রাশিয়াতে শ্রীলঙ্কান দূতাবাসে কর্মরত ছিলেন।
বিএএফ শাহীন কলেজ

বিএএফ শাহীন কলেজ হলো বাংলাদেশ বিমান বাহিনী কর্তৃক পরিচালিত একাধিক বেসামরিক মাধ্যমিক ও উচ্চ মাধ্যমিক শিক্ষাপ্রতিষ্ঠানের সাধারণ নাম। "শাহীন" শব্দটি হলো একটি উর্দু শব্দ, যার অর্থ ঈগল। বাংলাদেশ বিমান বাহিনী বিভিন্ন ঘাঁটিতে এই শিক্ষাপ্রতিষ্ঠানগুলো অবস্থিত।
বিএএফ শাহীন কলেজ বলতে নিচের বিষয়গুলি নির্দেশ করতে পারে:
সমকাল (সাহিত্য পত্রিকা)

সমকাল বাংলাদেশ (তৎকালীন পূর্ব পকিস্তান) থেকে প্রকাশিত বাংলা ভাষার অন্যতম বিখ্যাত সাহিত্য পত্রিকা। এর সম্পাদক ছিলেন কবি সিকান্‌দার আবু জাফর।
সমকালের প্রথম সংখ্যা প্রকাশিত হয় ১৩৬৪ বঙ্গাব্দের (১৯৫৭) ভাদ্র মাসে। এ সংখ্যার লেখকবৃন্দ ছিলেন - শামসুর রাহমান, আবুল হোসেন,  শওকত ওসমান, আলাউদ্দিন আল আজাদ, মোহাম্মদ ওয়ালিউল্লাহ, এ.কে নাজমুল করিম, কাজী দীন মুহম্মদ, আনিসুজ্জামান,  কামরুল হাসান,  আবদুল্লাহ আল-মুতী শরফুদ্দিন,  কাজী মোতাহার হোসেন,  আবদুল গনি হাজারী ও চাকলাদার মাহবুব আলম। দ্বিতীয় বর্ষ পর্যন্ত পত্রিকাটির সহযোগী সম্পাদক ছিলেন, হাসান হাফিজুর রহমান। তৃতীয় বর্ষ প্রথম সংখ্যা থেকে সিকান্দার আবু জাফরের সম্পাদনায় এটি প্রকাশিত হয়। সপ্তম বর্ষ থেকে এটি অনিয়মিত ভাবে প্রকাশিত হয়। ১৯৬১ সালে ‘রবীন্দ্র জন্ম-শতবার্ষিকী সংখ্যা’ নামে একটি বিশেষ সংখ্যা প্রকাশিত হয়। অষ্টম বর্ষের নবম-দ্বাদশ সংখ্যাটি (পৌষ-চৈত্র, ১৩৭১) ছিল ‘কবিতা সংখ্যা’। এতে আটটি দীর্ঘ প্রবন্ধ এবং পূর্ববাংলার ৫৭জন কবির ১৯১টি কবিতা প্রকাশ পায়। দুটি সংখ্যা (বৈশাখ-শ্রাবণ ১৩৭২/১৯৬৫ এবং ভাদ্র-অগ্রহায়ণ ১৩৭২/১৯৬৫) আইযুব খানের সামরিক শাসনামলে বাজেয়াপ্ত করা হয়। ত্রয়োদশ বর্ষে মাত্র তিনটি সংখ্যা প্রকাশিত হয়। ১৯৭১ থেকে ১৯৭৪ পর্যন্ত এর প্রকাশনা বন্ধ ছিল। ১৯৭৫ সালে হাসান হাফিজুর রহমান-এর সম্পাদনায় ‘সিকান্দার আবু জাফর স্মৃতি সংখ্যা’ হিসেবে নতুন পর্যায়ে এর অষ্টাদশ বর্ষ প্রথম সংখ্যা, মাঘ ১৩৮২/১৯৭৫ প্রকাশিত হয়৷ এটির সম্পাদকমন্ডলীর সভাপতি ছিলেন, আবু জাফর শামসুদ্দীন। এ পর্যায়ে পত্রিকাটি অনিয়মিতভাবে সাড়ে তিন বছর টিকেছিল। এর প্রচ্ছদ-শিল্পীরা ছিলেন, জয়নুল আবেদিন, কামরুল হাসান, দেবব্রত মুখোপাধ্যায়, কাইয়ুম চৌধুরী, সৈয়দ জাহাঙ্গীর, রশীদ চৌধুরী, আমিনুল ইসলাম, দেবদাস চক্রবর্তী, মুকতাদির ও নিতুন কুন্ডু।
ব্র্যাক ব্যাংক-সমকাল সাহিত্য পুরস্কার

ব্র্যাক ব্যাংক-সমকাল সাহিত্য পুরস্কার বাংলাদেশের দৈনিক সমকাল পত্রিকার উদ্যোগে এবং ব্র‍্যাক ব্যাংক পিএলসি-এর আর্থিক সমর্থনে ২০১১ খ্রিষ্টাব্দে প্রবর্তিত হয়। বাংলা ভাষার লেখক এবং সাহিত্যিকদের অনুপ্রাণিত করার জন্য তাদের উন্নত মানের সাহিত্য কর্মের স্বীকৃতি হিসেবে প্রতি বছর এ পুরস্কার দেয়া হয়।
মারিয়া কনসিকাও

মারিয়া কনসিকাও একজন পর্তুগিজ মানবহিতৈষী। তিনি বাংলাদেশের বস্তিতে বসবাসরত শিশুদের জীবনমান উন্নয়নে কাজ করে থাকেন। ২০১৬ সালে জিকিউ ম্যাগাজিনের পর্তুগিজ সংস্করণ তাকে "বর্ষসেরা নারী" সম্মাননায় ভূষিত করে।
মারিয়া কনসিকাও পেশায় একজন এমিরেটস এয়ারলাইন্সের বিমানবালা ছিলেন। পেশাগত কাজে তিনি বাংলাদেশের রাজধানী ঢাকায় ২০০৩ সালে এসেছিলেন। তখন তিনি কিছু সুবিধাবঞ্চিত শিশুদের ভিক্ষা করতে দেখেন। এই দৃশ্য তাকে গভীরভাবে নাড়া দেয় এবং এর এক মাস পরে এদের সাহায্য করার জন্য আবার বাংলাদেশে ফিরে আসেন।
মারিয়া কনসিকাও ২০০৫ সালে তার পালক মায়ের নামে "মারিয়া ক্রিস্টিনা ফাউন্ডেশন" গড়ে তোলেন। এরই মাধ্যমে তিনি বর্তমানে মানবহিতৈষী কর্মকাণ্ড চালিয়ে যাচ্ছেন। ২০১৬ সালে তিনি ঢাকার আজমপুরের গাওয়াইর বস্তির ১৭২ জন সুবিধা বঞ্চিত শিশুকে সহায়তা দিয়ে যাচ্ছেন।
মারিয়া কনসিকাও তার জনসেবার জন্য নানা উপায়ে তহবিল সংগ্রহ করার চেষ্টা করতে থাকেন। তিনি ১০ লাখ ডলারের তহবিল সংগ্রহের চেষ্টায় সাত মহাদেশে ম্যারাথন দৌড়ে গিনেজ বিশ্বরেকর্ড "৭৭৭ চ্যালেঞ্জ" গড়েন। এভারেস্ট পর্বত আরোহণ করেন প্রথম পর্তুগিজ নারী হিসেবে। তার ছয়টি রেকর্ড গিনেজ বিশ্বরেকর্ড বইতে তালিকাভুক্ত হয়।
জি কিউ ম্যাগাজিনের পর্তুগিজ সংস্করণ প্রতি বছর "বর্ষসেরা পুরুষ" ঘোষণা করে। কিন্তু মারিয়া কনসিকাও-এর কাজে অভিভূত হয়ে সাময়িকীর ইতিহাসের প্রথমবারের মত মারিয়াকে "বর্ষসেরা নারী" ঘোষণা করে।
রাজীব গান্ধী বিশ্ববিদ্যালয়

রাজীব গান্ধী বিশ্ববিদ্যালয়() ১৯৮৪ সালে স্থাপিত ভারতএর, অরুণাচল প্রদেশএর দৈমুখে অবস্থিত একটি কেন্দ্রীয় বিশ্ববিদ্যালয়, বিশ্ববিদ্যালয়টির আধারশিলা সেই সময়ের ভারতের প্রধানমন্ত্রী ইন্দিরা গান্ধী স্থাপন করিছিলেন। এইখানেই হল অরুণাচল প্রদেশে প্রতিষ্ঠিত প্রথম বিশ্ববিদ্যালয় এবং পূর্বে একে অরুণাচল বিশ্ববিদ্যালয় বলা হত।
রাজীব গান্ধী বিশ্ববিদ্যালয় হিসাবে নামকরণ হওয়ার আগে বিশ্ববিদ্যালয়টি শিলঙের উত্তর পূর্বীয় পার্বত্য বিশ্ববিদ্যালয়ের অধীনে ছিল। বর্তমান রাজীব গান্ধী বিশ্ববিদ্যালয়ের অধীনে অরুণাচল প্রদেশর আরেক মহাবিদ্যালয় আছে। সেই মহাবিদ্যালয়র নাম হল, অরুণাচল ল একাডেমি (নাহরলগুন), জবাহরলাল নেহরু মহাবিদ্যালয় (পাসিঘাট), ডনবস্কো কলেজ (ইটানগর), ডেরা নাটুং সরকারী মহাবিদ্যালয় (ইটানগর), ইন্দিরা গান্ধী সরকারী মহাবিদ্যালয় (তেজু), গভর্মেন্ট মহাবিদ্যালয় (বোমডিলা), দঞি পোলো সরকারী মহাবিদ্যালয় (কামকি), রাংফ্রাহ সরকারী মহাবিদ্যালয় (চাংলাং জিলা)। বিশ্ববিদ্যালয়টিতে অরুণাচল প্রদেশ ছাড়াও কাছের রাজ্য অসমএর বহু ছাত্র ছাত্রী শিক্ষা গ্রহণ করতে দেখা যায়।
৯ এপ্রিল ২০০৭ তারিখে রাজীব গান্ধী বিশ্ববিদ্যালয় কেন্দ্রীয় বিশ্ববিদ্যালয় হিসাবে স্বীকৃতি পায়, ২০০৫ সালে বিশ্ববিদ্যালয়টিকে পূর্বের অরুণাচল বিশ্ববিদ্যালয় নামের থেকে রাজীব গান্ধী বিশ্ববিদ্যালয় নামকরণ করা হয়েছিল।
ফ; শিক্ষা বিদ্যাপীঠ
বিশ্ববিদ্যালয়টির জন্য শিক্ষার ক্ষেত্রে ইউরোপ যাওয়ার স্কলারশিপের ব্যবস্থা আছে। 
ছাত্রীনিবাস
ইনডোর হকি এশিয়া কাপ

এএসএইচএফ ইনডোর এশিয়া কাপ হল একটি আন্তর্জাতিক ইনডোর ফিল্ড হকি প্রতিযোগিতা, যা পুরুষ ও মহিলা উভয় জাতীয় দলের জন্য এশিয়ান হকি ফেডারেশন কর্তৃক আয়োজিত ও নিয়ন্ত্রিত হয়। প্রতিযোগিতাটির পুরুষ বিভাগের আয়োজন ২০০৮ থেকে শুরু হয় এবং মহিলাদের আয়োজন শুরু হয় ২০০৯ সালে। উভয় বিভাগের সর্বশেষ প্রতিযোগিতা ২০১৭ অনুষ্ঠিত হয়েছে।
চেন্নাই বন্দর

চেন্নাই বন্দর বা মাদ্রাস বন্দর হল মুম্বাইয়ের জওহরলাল নেহেরু বন্দরের পরে ভারতের দ্বিতীয় বৃহত্তম কনটেইনার বন্দর এবং কলকাতা ও মুম্বাই বন্দরের ভারতের ১৩ টি বড় বন্দরের মধ্যে তৃতীয় প্রাচীনতম বন্দর। ১৮৮১ সালে দাপ্তরিক ভাবে বন্দরের কার্যক্রম শুরু হয়, যদিও সমুদ্রের বাণিজ্য বহু পূর্বে ১৬৩৯ সালে শুরু হয়। এটি দক্ষিণ ভারতের বৃহত্তম সমুদ্র বন্দর। গাড়ি রপ্তানির ক্ষেত্রে বন্দরটি ভারতের মধ্যে বৃহত্তম। এই বন্দরকে কেন্দ্র করে বর্তমান চেন্নাই মহানগরী গড়ে উঠেছে। এখনও বন্দরটি চেন্নাই এর অর্থনীতির মূল চালিকা শক্তি। বর্মতানে বন্দরটির নিরাপত্তাা বারানো হয়েছে সন্ত্রাসবাদি আক্রমনের পতিরোধ গড়ার জন্য। এটি স্বাধীনতা পরবর্তী যুগে একটি প্রধান ধারক বন্দরে পরিণত হয়। বন্দরটি তামিলনাড়ুর অর্থনৈতিক বিকাশের একটি প্রধান কারণ, বিশেষত দক্ষিণ ভারতে উৎপাদন শিল্পের জন্য এবং এই শহরের উন্নয়নে ব্যাপক অবদান রেখেছে। এটি বন্দরটির অস্তিত্বের কারণে চেন্নাই শহর অবশেষে দক্ষিণ ভারতের গেটওয়ে বা প্রবেশ দ্বার হিসাবে পরিচিতি লাভ করে। বন্দরটি ভারতের পূর্ব উপকূলে কনটেইনার, গাড়ি এবং প্রকল্পের পণ্যসম্ভারের কেন্দ্রবিন্দুতে পরিণত হয়েছে। বন্দরটি প্রথমদিকে সামান্য পরিমাণে পণ্যসম্ভার পরিচালনা করা থেকে শুরু করে সাম্প্রতিক বছরগুলিতে মূলত তেল ও মোটর আমদানি এবং চিনাবাদাম, গ্রানাইট এবং আকরিক রফতানির সমন্বয়ে বন্দরটি ৬০ মিলিয়ন টনেরও বেশি পণ্যসম্পদ পরিচালনা করতে শুরু করেছে। ২০০৮ সালে, বন্দরের কনটেইনার ট্রাফিক ১০ মিলিয়ন বিশ ফুট সমতুল্য ইউনিট (টিইইউ) অতিক্রম করে। এটি বর্তমানে বিশ্বের ৮৬ তম বৃহত্তম কনটেইনার বন্দর হিসাবে স্থান পেয়েছে এবং বার্ষিক সক্ষমতাটি প্রায় ১৪০ মিলিয়ন টনে উন্নীত করার পরিকল্পনা রয়েছে। এটি একটি আইএসও ১৪০০১: ২০০৪ এবং আইএসপিএস-প্রত্যয়িত বন্দর এবং সারা বিশ্বের ৫০ টিরও বেশি বন্দরের সাথে সরাসরি সংযোগ স্থাপনকারী একটি প্রধান লাইন বন্দর হয়ে উঠেছে।
বন্দরটি ১৮৮১ সালে মাদ্রাস বন্দর নামে চালু হয়।তবে ১৬৩৯ সাল থেকেই এখানে একটি বন্দর চালু ছিল।বন্দরটি প্রথম প্রাতিষ্ঠানিক ভাবে চালু করে ইংরেজরা।মাদ্রাস(চেন্নাই) কে কেন্দ্র করে গড়ে ওঠে মাদ্রাস প্রেসিডেন্সি এবং এর রাজধানী হয় মাদ্রাস।এই রাজধানী মাদ্রাস বা চেন্নাই ছিল সেই সয় ভারতের গুরুত্ব পূর্ন বন্দর।এই বন্দর দ্বারা ইংরেজরা দক্ষিণ ভারতের সঙ্গে ব্রিটেনের ব্যবসা বাণিজ্য চালাতো।স্বাধীনতার পড় এটি ভারতের প্রধান তিনটি বন্দরের একটি ছিল বর্তমান বন্দর গুলি গড়ার আগে।
বন্দরটির পশ্চাত ভূমি খুবই সমৃদ্ধ।অন্ধ্রপ্রদেশ এর দক্ষিণ অংশ,তামিলনাড়ু ও কর্ণাটক এর কিছু অংশ ওই বন্দরের পশ্চাৎভূমির অন্তর্গত।অতিতে সমগ্র দক্ষিণ ভারত বন্দরটির পশ্চাৎ ভূমির অন্তর্গত ছিল।বর্তমানে বিশাখাপত্তনম,এন্নোর,তুতিকোরিন বন্দর তৈরির পড় পশ্চাৎ ভূমি কিছুটা হ্রাস পেয়েছে।তবে বন্দরটির পশ্চাৎ ভূমি আগের থেকে অনেক শিল্প সমৃদ্ধ ও নগরায়ীত হয়েছে।
বন্দরটি জমির পরিমানের দিক থেকে ভারতের দ্বিতীয় ক্ষুদ্র।বন্দরটি মোট ৩টি ডক নিয়ে গঠিত।এই তিনটি ডক হল -আম্বেদকর ডক,সত্যাবতি জহর ডক ও ভারতী ডক।জহর ডকে ৬ টি আম্বদকর ডকে ১২ টি ও ৮ টি জেটি(বার্থ) রয়েছে।এছায়া এখানে কন্টেইনার টার্মিনাস রয়েছে।এটির গভীরতা ১২-১৬.৫ মিটার।বন্দরে ৩ টি তেল জেটি রয়েছে।
২০১৪-২০১৬ সালে বন্দরটির দ্বারা ৫২ মিলিয়ন টন এর বেশি কার্গো ও ১.৫৫ মিলিয়ন টিইইউএস কন্টেইনার পরিবহন করা হয়েছে।বন্দরটির প্রধান আমদানি দ্রব্য হল - পেট্রোলিয়াম,ইস্পাত,সেশিনারি,রাসায়নিক দ্রব্য এবং রপ্তানি করা হয় -লৌহ আকরিক,গাড়ি,কাপড়,চর্ম প্রভৃতি ।বর্তমানে (২০১৪-২০১৫) বন্দরটি দিয়ে ২ লক্ষের বেশি গাড়ি রপ্তানি করা হয়েছে।
টিফানি ট্রাম্প

টিফানি অ্যারিয়ানা ট্রাম্প (জন্ম: অক্টোবার ১৩, ১৯৯৩) হচ্ছেন ডোনাল্ড ট্রাম্প এবং মারলা ম্যাপলেসের কন্যা।
টিফানি ট্রাম্প ফ্লোরিডার ওয়েস্ট পাম এলাকায় জন্মগ্রহণ করেন। তিনি ডোনাল্ড ট্রাম্প এবং মারলা ম্যাপলেসের একমাত্র সন্তান। তার মা-বাবা "টিফানি অ্যান্ড কোম্পানি" এর নামানুসারে তার নাম রাখেন। তিনি তার মায়ের কাছে ক্যালিফোর্নিয়ায় তার শৈশব অতিবাহিত করেন এবং সেখানেই শিক্ষা সম্পন্ন করেন।
২০১৬–১৭ অস্ট্রেলিয়া ক্রিকেট দলের ভারত সফর

অস্ট্রেলিয়া জাতীয় ক্রিকেট দল চারটি টেস্ট ক্রিকেট খেলার জন্য ভারত সফর করে, যা ফেব্রুয়ারি থেকে মার্চ ২০১৭-এ অনুষ্ঠিত হয়। অক্টোবর, ২০১৬ সালে ভারতীয় ক্রিকেট নিয়ন্ত্রণ বোর্ড (বিসিসিআই) এই সফরের তারিখ নিশ্চিত করে।
উপেন্দ্র সরোবর

উপেন্দ্র সরোবর টাঙ্গাইল জেলার নাগরপুরে অবস্থিত একটি পর্যটন এলাকা। এটি স্থানীয়ভাবে ‘১২ ঘাটলা দীঘি’ নামে পরিচিত। এ উপজেলার প্রাকৃতিক সৌন্দর্য উপভোগের একমাত্র বিনোদন কেন্দ্র এটি। এছাড়া বিভিন্ন জেলার ভ্রমণ পিপাসুরা আসেন এখানে। মৎস্য শিকারীদের জন্য এখানে মৎস্য শিকারের ব্যবস্থা রয়েছে। উপেন্দ্র সরোবরের প্রধান প্রবেশদ্বার পশ্চিম পাড়ে রয়েছে।
টাঙ্গাইল জেলার নাগরপুরের কাঠুরি শিব মন্দিরের পাশে দৃষ্টিনন্দন উপেন্দ্র সরোবরটি অবস্থিত। টাংগাইল শহর থেকে সিএনজি যোগে উপেন্দ্র সরোবরে যাওয়া যায়। এছাড়া নাগরপুর থেকে সিএনজি, অটোরিকশা, রিকশার মাধ্যমে যাওয়া যায়।
জমিদার রায় বাহাদুর মোট ১১ একর জায়গায় সুদৃশ্য এই দিঘি খনন করেন (১৩৬৮)। দিঘির চারদিকে সুপ্রসস্ত ১২টি ঘাটলা এবং স্বচ্ছ পানি নিশ্চিত করার জন্যে ৬টি সুগভীর ইন্দারা (কুয়া) খনন করেন। এছাড়া নৈসর্গিক সৌন্দর্য বৃদ্ধির জন্যে এর চারপাশে লাগানো হয় সুদৃশ্য খেজুর গাছ।
নাগরপুর চৌধুরীবাড়ী

নাগরপুর চৌধুরীবাড়ী টাঙ্গাইল জেলার নাগরপুর উপজেলায় অবস্থিত একটি জমিদার বাড়ী।
প্রায় ৫৪ একর জমির উপর শৈল্পিক কারুকার্যমণ্ডিত নাগরপুর চৌধুরীবাড়ী প্রতিষ্ঠা করেন যদুনাথ চৌধুরী। কথিত আছে কলকাতার আদলে নাগরপুরকে সাজানোর পরিকল্পনা নিয়েছিলেন। এখান থেকেই তিনি জমিদারি পরিচালনা করতেন।
রঙ্গমহলের পাশে ছিল সুদৃশ্য চিড়িয়াখানা। সেখানে শোভা পেত- ময়ূর, কাকাতোয়া, হরিণ, ময়না ইত্যাদি। ঊনবিংশ শতাব্দী। ইতিহাস থেকে যতদুর জানা যায় – সুবিদ্ধা-খাঁ-র সূত্র ধরেই চৌধুরী বংশু নাগরপুরে জমিদারী শুরু করেন। চৌধুরী বংশের প্রথম পুরুষ যদুনাথ চৌধুরী। প্রায় ৫৪ একর জমির উপর জমিদারী প্রতিষ্ঠা করেন। তাদের বংশক্রমে দেখা যায় – এমন তার তিন ছেলেঃউপেন্দ্র মোহন চৌধুরী, জগদীন্দ্র মোহন চৌধুরী, শশাঙ্ক মোহন চৌধুরী।ব্রিটিশ সরকার উপেন্দ্র মোহন চৌধুরীর বড় ছেলে সতীশ চন্দ্র রায় চৌধুরীকে সাধারণ জনগোষ্ঠীর জন্যে বিভিন্ন মুখীন সেবামূলক কাজের স্বীকৃতি স্বরূপ রায় বাহাদুর খেতাবে ভূষিত করে। ছোট ছেলে সুরেশ চন্দ্র রায় চৌধুরী অপেক্ষাকৃত পাশ্চাত্য সংস্কৃতিঘেষা। তিনি ছিলেন অনেকের চেয়ে সৌখিন প্রকৃতির মানুষ। তিনি ছিলেন খুব ক্রীড়ামোদী। উপ-মহাদেশের বিখ্যাত ফুটবল দল ইষ্ট বেঙ্গল ক্লাবের তিনি ছিলেন প্রতিষ্ঠাতা সেক্রেটারী। পাশ্চত্য এবং মোঘল সংস্কৃতির মিশ্রনে এক অপূর্ব নান্দনিক সৌন্দর্যে নির্মিত এই বৈঠকখানা বিল্ডিং এর উপরে ছিল নহবতখানা।সেখান থেকে ছড়িয়ে পড়া প্রতিদিন ভোর সকালে সানাই-এর ভৈরবী ধ্বনীতে চৌধুরী বংশের তথা এলাকার প্রজাবৃন্দের ঘুম ভাঙ্গত। শোনা যায় রায় বাহাদুরের ছোট ভাই সুরেশ চৌধুরীকে নাগরপুরে রেখে সম্পূর্ণ রাজধানী কলকাতার আদলে নাগরপুরকে সাজানোর পরিকল্পনা নিয়েছিলেন। চৌধুরী বাড়ীর রঙ্গমহলের পাশে এক সুদৃশ্য চিড়িয়াখানা ছিল। সেখানে শোভা পেত- ময়ূর, কাকাতোয়া, হরিণ, ময়না আর শেষ দিকে সৌখিন সুরেশ চৌধুরীর ইচ্ছায় চিড়িয়াখানায় স্থান করে নিল বাঘ (কেতকী) এবং সিংহ(দ্যুতি)। ১৯৪৭ এর দেশ বিভক্তির পর একসময় তদানিন্তন সরকার চৌধুরী বাড়ীর সকল সম্পদ অধিগ্রহণ করে। অট্টালিকাটির অভ্যন্তরের পুরো কাজটি সুদৃশ্য শ্বেত পাথরে গড়া। বর্তমানে চৌধুরী বাড়ীর এই মুল ভবনে প্রতিষ্ঠিত হয়েছে নাগরপুর মহিলা ডিগ্রী কলেজ।
চৌধূরীবাড়ীর অন্যান্য স্থাপনা
ঝুলন দালান: প্রাচীন ভারতে বিভিন্ন শিল্প কর্মে মন্ডিত চৌধুরী বংশের নিত্যদিনের পূজা অনুষ্ঠান হত এই ঝুলন দালানে। বিশেষ করে বছরে শ্রাবনের জ্যোৎস্না তিথিতে সেখানে ধর্মীয় অনুষ্ঠানাদির পাশাপাশি বিভিন্ন ধরনের নাটক, যাত্রা মঞ্চায়িত হত। এখানেই চৌধুরী বংশের শেষ প্রতিনিধি মিলন দেবী (মিলন কর্ত্রী) স্বাধীনতা পরবর্তী সময়ে চৌধুরীদের উপাসনা বিগ্রহ ‘‘বৃন্দাবন বিগ্রহ’’ -এর নিরাপত্তা দিতে গিয়ে দুষ্কৃতকারীদের হাতে নির্মমভাবে নিহত হন।
ঘোড়ার দালান
জমিদারী পরিচালনা এবং বাবসায়িক প্রয়োজনে চৌধুরীবাড়ীতে সুঠাম সুদৃশ্য ঘোড়া পোষা হত। আর এই ঘোড়া এবং তার তদারকীতে নিয়োজিতদের থাকার জন্য নির্মাণ করা হয় শৈল্পিক কারুকাজ খচিত এই স্থাপনা। যা জমিদারদের ঘোড়ার দালান হিসাবে পরিচিত।
ঝুলন্ত দালান, 
ঘোড়ার দালান, 
রংমহল, 
পরীর দালান, বাঘের দালান।
অট্টালিকাটির অভ্যন্তরের কাজটি সুদৃশ্য শ্বেত পাথরের। পাশ্চত্য এবং মোঘল সংস্কৃতির মিশ্রনে এক অপূর্ব নান্দনিক সৌন্দর্যে নির্মিত এই চৌধুরীবাড়ী।
দেশ বিভক্তির পর তৎকালীন সরকার চৌধুরীবাড়ীর সকল সম্পদ অধিগ্রহণ করে (১৯৪৭)।
নাগরপুর মহিলা ডিগ্রী কলেজটি এবং বাংলাদেশের কারিগরি শিক্ষা বোর্ড চৌধুরীবাড়ীর মুল ভবনে প্রতিষ্ঠিত হয়েছে। চৌধুরীবাড়ীর দক্ষিণে ১১ একর জমির ওপর একটি বিরাট দিঘি রয়েছে, এটি উপেন্দ্র সরোবর নামে পরিচিত।
টাঙ্গাইলের নাগরপুর উপজেলায় এ চৌধুরী বাড়ী অবস্থিত। টাঙ্গাইল থেকে সিএনজি যোগে এখানে পৌঁছানো যায়।
ধলাপাড়া চৌধুরীবাড়ী

টাঙ্গাইলের ঘাটাইল উপজেলাতে শতবর্ষীয় চৌধুরীবাড়ীটি এখনো পুরানো ঐতিহ্যের স্বাক্ষী হিসেবে দাঁড়িয়ে আছে। শতবর্ষীয় এ চৌধুরীবাড়ীর গোড়াপত্তন হয় বাংলা ১২২৩ সনে। এটি ৭/৮ একর জমির উপর অবস্থিত। বাড়ীর দক্ষিণ পাশে আটচালা একটি শৌখিন কাচারী ঘর রয়েছে।
ধলাপাড়া চৌধুরীবাড়ী বংশাই নদীর সন্নিকটে এবং ঘাটাইল সদর থেকে প্রায় ১২ কিলোমিটার পূর্বদিকে অবস্থিত।
পাকুটিয়া জমিদার বাড়ি

পাকুটিয়া জমিদার বাড়ী টাঙ্গাইল জেলার নাগরপুর উপজেলায় অবস্থিত একটি জমিদার বাড়ী।
ইংরেজ আমলের শেষ দিকে এবং পাকিস্তান আমলের দীর্ঘ সময় পর্যন্ত তৎকালীন ব্রিটিশ রাজাধানী কলকাতার সাথে মেইল স্টিমারসহ মাল এবং যাত্রীবাহী স্টিমার সার্ভিস চালু ছিল। একপর্যায়ে নাগরপুরের সাথে কলকাতার একটি বাণিজ্যিক এবং সাংস্কৃতিক সম্পর্ক গড়ে উঠে। পরবর্তীতে পশ্চিম বঙ্গ কলকাতা থেকে আসেন রামকৃষ্ণ সাহা মন্ডল (ধনাঢ্য ব্যক্তি)।ঊনবিংশ শতাব্দীর শুরুতে তিনি পাকুটিয়ায় জমিদারী শুরু করেন। প্রায় ১৫ একর এলাকা জুড়ে একই নকশার পর পর তিনটি প্যালেস বা অট্টালিকা নির্মাণ করা হয় (১৯১৫)। তখন জমিদার বাড়িটি তিন মহলা বা তিন তরফ নামে পরিচিত ছিল। এবং এই স্থান এর জমিদাররা তাদের প্রজাদের তাদের জিমিদার বাড়ির সামনা দিয়ে জুতা পায়ে বা ছাতা মাথাই দিয়ে যাইতে দিতো না।
প্রতিটি বাড়ীর মাঝ বরাবর মুকুট হিসাবে লতা ও ফুলের অলংকরণে কারুকার্য মন্ডিত পূর্ণাঙ্গ দুই সুন্দরী নারী মূর্তি রয়েছে। এবং প্রতিটি মহলের রয়েছে নিজস্ব সৌন্দর্য। রেলিং টপ বা কার্নিশের উপর রয়েছে বিভিন্ন ভঙ্গিতে দাঁড়িয়ে থাকা অসংখ্য সুন্দর সুন্দর ছোট আকৃতির নারী মূর্তি। এই অট্টালিকা গুলো পাশ্চাত্য শিল্প সংস্কৃতির এক অনন্য সৃষ্টি, যার লতাপাতার চমৎকার কারুকাজ গুলো মুগ্ধ করার মতো। এছাড়া পূজা মন্ডপের শিল্পিত কারুকাজ শতবছর পর এখনও পর্যটককে মুগ্ধ করে।
তিনটি নাট মন্দির যা তিনটি বাড়ীর সামনে অবস্থিত। দ্বিতল বিশিষ্ট নাচঘরটি মাঠের মাঝখানে রয়েছে। 
এ সম্পদ অধিগ্রহণের পর এখানে গড়ে তোলা হয় বিসিআরজি ডিগ্রী কলেজ (১৯৬৭)। যা পাকুটিয়া বিসিআরজি ডিগ্রী কলেজ নামে অত্র নাগরপুরে সুপরিচিত।
টাংগাইল সদর থেকে ৩৫কিমি. দক্ষিণে নাগরপুর উপজেলার ধলেশ্বরী নদীর তীরে পাকুটিয়া জমিদার বাড়ি অবস্থিত।
২০১৬–১৭ ভারতে আয়ারল্যান্ড বনাম আফগানিস্তান ক্রিকেট দল

আয়ারল্যান্ড ক্রিকেট দল তিনটি টুয়েন্টি২০ আন্তর্জাতিক, পাঁচটি একদিনের আন্তর্জাতিক এবং একমাত্র আইসিসি আন্তর্মহাদেশীয় কাপ খেলার জন্য আফগানিস্তানের বিরুদ্ধে ভারত সফর করে, যা মার্চ ২০১৭-এ অনুষ্ঠিত হয়।
হলুদ কলমি

হলুদ কলমি এক ধরনের লতা জাতীয় সপুষ্পক উদ্ভিদ। এটি "Convolvulacea" পরিবারের লতা। এই ফুলের বৈজ্ঞানিক নাম "Merremia hederacea"। ইংরেজি নাম "Ivy Woodrose"। এই লতার ফুলকে কেউ কেউ কলাডানা বলে থাকেন।
পাতা সবুজ, ১-৩ সেমি লম্বা। পাতা দেখেতে পানপাতার মতো।
ফুল হলুদ বর্ণের। পাপড়ি ৭-১০ সেমি। ফোটে হেমন্ত ঋতুতে। ফুল ফুটলে এই লতাটি সবার দৃষ্টিগোচর হয়। সপ্তাহ দুয়েক লতায় ফুল ধরে। প্রতিদিন সকালে পাপড়ি থেকে নতুন ফুল ফোটে। রোদ বাড়লে ধীরে ধীরে পাপড়ি নেতিয়ে পড়ে।
বীজের মাধ্যমে এদের বংশবিস্তার ঘটে। এই লতা সাধারণত গ্রামের পতিত জমি ও সড়কের পাশে জন্মে থাকে।
বাংলাদেরশের নারায়ণগঞ্জ, নরসিংদী, গাজীপুরসহ দেশের বিভিন্ন এলাকায় হলুদ কলমি দেখতে পাওয়া যায়। এ ছাড়াও বাংলাদেশে হলুদ কলমির আরো একটি প্রজাতি (বৈজ্ঞানিক নাম "Merremia gemella") রয়েছে যা বৃহত্তর সিলেট, ঢাকা ও পার্বত্য এলাকায় দেখতে পাওয়া যায়। এদের ফুলের বর্ণ এক হলেও পাতার আকৃতি ভিন্ন।
বাহারি লতা হিসেবে হলুদ কলমি বাসা বাড়িতে সৌন্দর্য বর্ধনের জন্য লাগানো যায়।
তুতিকোরিন বন্দর

তুতিকোরিন বন্দর বা ভি ও চিতাম্বরম বন্দর হল ভারত-এর তামিলনাড়ু রাজ্যের একটি সমুদ্র বন্দর। এটি মান্নান উপসাগরের তীরে অবস্থিত। বন্দরটি ভারতের প্রথম সারির কন্টেইনার বন্দর। এটি ভারতের চতুর্থ বৃহত্ত কন্টেইনার বন্দর এবং তামিলনাড়ুর দ্বিতীয় বৃহত্ত বন্দর। এই বন্দর দ্বারা শ্রীলঙ্কার সঙ্গে প্রধানত ব্যবসা বাণিজ্য চলে। এছাড়াও বন্দরটি থেকে জাহাজ ইউরোপ, আমেরিকা ও আফ্রিকার দেশ গুলিতে পণ্য পরিবহন করে।
বন্দরটি ৮.৮২° উত্তর ৭৮.০৭° পূর্বে অবস্থিত।এটি মান্নান সাগের তীরে ভারতের দক্ষিণ প্রান্তে অবস্থিত।এখান থেকে সহজেই জাহাজে শ্রীলঙ্কায় পণ্য পরিবহন করা যায়। বন্দরটি কেরালা রাজ্যের রাজধানী ত্রিরুবন্তপুরম কাছেই অবস্থিত। এই বন্দর থেকে সামান্য দূরে কুডানকুলাম পরমাণু বিদ্যুৎ কেন্দ্র গড়ে উঠেছে।
এই বন্দরটি ১৯৭৪ সালে গড়ে তোলা হয় ভারতের সমুদ্র বাণিজ্য প্রসারের কারণে। এরপর বন্দরটিকে কন্টেইনার পরিবহনের উপযোগি করে তোলা হয়। ১২ সেপ্টেম্বর ২০০৮ সালে বন্দরটি প্রথম ১০ মিলিয়ন টন পণ্য পরিবহন করে।
তামিলনাড়ু ও কেরেলার কিয়দংশ নিয়ে তুতিকোরিন বন্দরের পশ্চাদ ভূমি গঠিত।
বন্দরটি মোট ১৩ টি জেটি বা বার্থ নিয়ে গঠিত। এর মধ্যে ২ টি কন্টেইনার জেটি ও ৩ টি তেল ও কয়লা জেটি।কন্টেইনার জেটির জলের গভীরতা এবং বাকি জেটি গুলির গভীরতা । বড় জাহাজ বন্দর থেকে ৪ কিমি দূরে নোঙর করে, এরপর নোঙর করা বড় জাহাজ থেকে পণ্য ছোট জাহাজে স্থানান্তর করে বন্দরে আনা হয়। বর্তমানে বন্দরটিতে ৩০ হাজার মেট্রিক টন পণ্য বোঝাই জাহাজগুলি আসতে পারে। বন্দরটিকে ৬৫ মেট্রিক টন পণ্য বোঝাই জাহাজের উপযোগি করে তোলার চেষ্টা চলছে।
এটি ভারতের বন্দরগুলির মধ্যে পণ্য পরিবহনের দিক থেকে অষ্টম বৃহত্তম বন্দর এবং কন্টেইনার পরিবহনে চতুর্থ বৃহত্তম বন্দর। ২০১৩-২০১৪ সালে বন্দরটি ২৮.৬৪ মিলিয়ন টন কার্গো ও ২০১৪-২০১৫ সালে ৫.৬ লক্ষ কন্টেইনার পরিবহন করেছে। বন্দরটির প্রধান রপ্তানি দ্রব্য হল- গ্রানাইট, মশলা, চুনাপাথর, লবণ, চাল ও চিনি। আমদানি দ্রব্য হল-কয়লা, রাসায়নিক সার, যন্ত্রপাতি, পেট্রোলিয়াম দ্রব্য।
জ্যাক ও’কনর

জন ডেনিস আল্ফোন্সাস ও’কনর (; জন্ম: ৯ সেপ্টেম্বর, ১৮৭৫ - মৃত্যু: ২৩ আগস্ট, ১৯৪১) নিউ সাউথ ওয়েলসের বুরোয়া এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০৮ থেকে ১৯০৯ সময়কালে অস্ট্রেলিয়ার দলের পক্ষে টেস্ট ক্রিকেটে অংশ নিয়েছেন।
ঘরোয়া প্রথম-শ্রেণীর ক্রিকেটে নিউ সাউথ ওয়েলস ও সাউথ অস্ট্রেলিয়ার প্রতিনিধিত্ব করেছেন তিনি। দলে তিনি মূলত ডানহাতি মিডিয়াম পেসার হিসেবে খেলতেন। পাশাপাশি বামহাতে ব্যাটিংয়ে অভ্যস্ত ছিলেন জ্যাক ও’কনর।
১৯০৮ সালে সফরকারী ইংল্যান্ডের বিপক্ষে সিরিজের তৃতীয় টেস্টে তার অভিষেক ঘটে। অ্যাডিলেডে অনুষ্ঠিত ঐ টেস্টের দ্বিতীয় ইনিংসে পাঁচ উইকেট পেয়েছিলেন তিনি। ১০ জানুয়ারি, ১৯০৮ তারিখে ২১.৪ ওভারে একে-একে জর্জ গান, কেনেথ হাচিংস, লেন ব্রন্ড, উইলফ্রেড রোডস ও জো হামফ্রিসের উইকেট নিয়ে প্রতিপক্ষের ব্যাটিং লাইন-আপ গুড়িয়ে দেন। ঐ খেলায় তার দল জয়লাভ করেছিল।
২৩ আগস্ট, ১৯৪১ তারিখে ৬৫ বছর বয়সে নিউ সাউথ ওয়েলসের লুইসহাম এলাকায় জ্যাক ও’কনরের দেহাবসান ঘটে।
মহেরা জমিদার বাড়ি

মহেরা জমিদার বাড়ি হচ্ছে বাংলাদেশের টাঙ্গাইল জেলার মির্জাপুরে অবস্থিত কয়েকটি ঐতিহাসিক স্থাপনার মধ্যে একটি।
১৮৯০ দশকের পূর্বে স্পেনের করডোভা নগরীর আদলে জমিদার বাড়ীটি প্রতিষ্ঠিত হয়েছিল। স্বাধীনতা যুদ্ধে পাকবাহিনী মহেড়া জমিদার বাড়ীতে হামলা করে এবং জমিদার বাড়ীর কূলবধূ সহ পাঁচজন গ্রামবাসীকে নির্মমভাবে গুলি করে হত্যা করে (১৯৭১)। পরবর্তীতে তারা লৌহজং নদীর নৌপথে এ দেশ ত্যাগ করেন। এখানেই তখন মুক্তিবাহিনীর ক্যাম্প স্থাপন করা হয়েছিল। এ জমিদার বাড়ীটি পুলিশ ট্রেনিং স্কুল হিসেবে প্রতিষ্ঠার উদ্যোগ গ্রহণ করা হয় (১৯৭২)। এবং পুলিশ ট্রেনিং স্কুলকে পুলিশ ট্রেনিং সেন্টারে উন্নীত করা হয় (১৯৯০)।
মহেড়া জমিদার বাড়ি বাংলাদেশের ঢাকা বিভাগের টাঙ্গাইল সদর থেকে প্রায় ১৮ কিলোমিটার দূরে প্রায় আট (৮) একর জায়গা জুড়ে এই মহেড়া জমিদার বাড়ি বিস্তৃত। ঢাকা - টাংগাইল মহাসড়কে নাটিয়াপাড়া বাজার হতে আনুমানিক ৪ কিলোমিটার পূর্বে মহেড়া জমিদার বাড়ি অবস্থিত।
এই জমিদার বাড়ির সামনে প্রবেশ পথের আগেই রয়েছে ‘বিশাখা সাগর’ নামে বিশাল এক দীঘি এবং বাড়িতে প্রবেশের জন্য রয়েছে ২টি সুরম্য গেট। এছাড়াও মূল ভবনে পিছনের দিকে পাসরা পুকুর ও রানী পুকুর নামে আরো দুইটি পুকুর রয়েছে এবং শোভাবর্ধনে রয়েছে সুন্দর ফুলের বাগান। বিশাখা সাগর সংলগ্ন দক্ষিণ পার্শ্বে রয়েছে বিশাল আম্র কানন ও বিশাল তিনটি প্রধান ভবনের সাথে রয়েছে নায়েব সাহেবের ঘর, কাছারি ঘর, গোমস্তাদের ঘর, দীঘিসহ ও আরো তিনটি লজ। সেখানে একটি ফোয়ারা আছে সেটা ১৮৯০ সালে র্নিমান করা হয়েছে।
চৌধুরী লজঃ জমিদার বাড়ি প্রবেশের পরেই মূল ফটক দিয়ে দেখা যায় চৌধুরী লজ। এটির গোলাপি রঙের ভবনটির পিলার গুলো রোমান স্থাপত্য শৈলীতে নির্মাণ করা হয়েছে। সুন্দর নকশাখচিত এই ভবনের ভেতরে রয়েছে ঢেউ খেলানো ছাদ। দোতলা বিশিষ্ট এই ভবনটির সামনে রয়েছে সুন্দর বাগান ও সবুজ মাঠ।
মহারাজ লজঃ বাইজেনটাইন স্থাপত্য শৈলীতে নির্মিত মহারাজ লজ ভবনের সামনে ছয়টি (৬) টি কলাম রয়েছে। সেখানে গোলাপি রঙের মহারাজ লজের সামনে রয়েছে সিঁড়ির বাঁকানো রেলিং ও ঝুলন্ত বারান্দা যা ভবনের শোভা বৃদ্ধি করেছে। ভবনটিতে মোট কক্ষ আছে বারো (১২) টি, সামনে বাগান ও পেছনে একটি টেনিস কোর্ট রয়েছে। এই ভবনটি বর্তমানে শুটিং স্পট হিসেবে ব্যবহৃত হয়।
আনন্দ লজঃ মহেরা জমিদার বাড়ির সবচেয়ে আকর্ষণীয় ভবন হলো আনন্দ লজ। নীল ও সাদা রঙের মিশ্রনে ভরা ভবনটির সামনে আট (৮) টি সুদৃশ্য কলাম রয়েছে। তিন তলা বিশিষ্ট ঝুলন্ত বারান্দা এ ভবনকে করেছে আরো দৃষ্টিনন্দন। আনন্দ লজের সামনে হরিণ, বাঘ ও পশু-পাখির ভাস্কর্যসহ একটি চমৎকার বাগান আছে।
কালীচরণ লজঃ জমিদারী প্রথা বিলুপ্তির শেষের দিকে নির্মিত এই কালীচরণ লজ অন্য ভবন থেকে অনেকটা আলাদা। ইংরেজি ‘ইউ’ (U) অক্ষরের আদলে এই ভবনটি ইংরেজ স্থাপত্য শৈলীতে নির্মিত। অন্যোন্য স্থাপত্য শৈলীর জন্য বিকেল বেলা ভবনের ভেতর থেকে সুন্দর আলোর ঝলকানি দেখা যায়।
হেমনগর জমিদার বাড়ি

হেমনগর জমিদার বাড়ি বাংলাদেশের টাঙ্গাইল জেলার একটি দর্শনীয় স্থাপনা।
এই দর্শনীয় স্থাপনাটি ঢাকা বিভাগের টাঙ্গাইল জেলার গোপালপুরের শিমলাপাড়া মৌজায় (বর্তমানে হেমনগর) অবস্থিত।
জমিদার হেমচন্দ্র চৌধুরী এই জমিদারবাড়িটি নির্মাণ করেন (১৮৯০)। তিনি তার এলাকার মানুষকে কঠোর হাতে শাসন করতেন। জমিদারবাড়ি অতিক্রম করতে হলে তাদেরকে খালি পায়ে ক্রমাগত মাথা ঝুঁকিয়ে আনুগত্য প্রকাশের পাশাপাশি উল্টো হয়ে হাটতে হত। এসকল নিয়ম মানতে বাধ্য করা হত তাদের।
হেমচন্দ্র চৌধুরী ১৮৮০ সালে (১২৮৬ বঙ্গাব্দ) মধুপুর উপজেলার আমবাড়িয়া রাজবাড়ি ত্যাগ করে গোপালপুর উপজেলার ঝাওয়াইল ইউনিয়নের সুবর্ণখালি গ্রামে নতুন রাজবাড়ি নির্মাণ করেন। তিনি সেখান থেকেই জমিদারি পরিচালনা শুরু করেন। সুবর্ণখালি ছিল যমুনা তীরের প্রসিদ্ধ নদীবন্দর। তখন কলকাতার সাথে সহজ যোগাযোগের কারণে সুবর্ণখালিতে আসাম ও কলকাতার স্টীমার আসতো। হেমচন্দ্র চৌধুরী সহ কয়েকজন হিন্দু জমিদারের উদ্যোগ ও প্রচেষ্টায় ১৯০৫ সালে ময়মনসিংহ হতে জগন্নাথগঞ্জ ঘাট পর্যন্ত রেলওয়ে লাইন সম্প্রসারণ করা হয়। যা রেল ও স্টীমার যোগে ঢাকার সাথে কলকাতার যোগাযোগকে সহজ করে তোলে। হেমবাবু সুবর্ণখালি হতে সরিষাবাড়ি উপজেলার জগন্নাথগঞ্জ ঘাট পর্যন্ত পাঁচ কিলোমিটার সড়কে হেরিংবন্ড করে টমটম বা পালকিতে যাতায়াতের ব্যবস্থা করেন। জানা যায়, এটিই গোপালপুর উপজেলার প্রথম পাঁকা সড়ক। ঊনবিংশ শতাব্দির শেষ দশকে যমুনার করাল গ্রাসে বিলীন হয় সুবর্ণখালি নদীবন্দর ও হেমচন্দ্রের রাজবাড়ি। সুবর্ণখালি ঐতিহ্য হারিয়ে আজ সোনামুই/সোনামুখী নাম ধারণ করে টিকে আছে।
এছাড়াও জমিদার হেমচন্দ্র চৌধুরীর আরেকটি বাড়ি ছিল যা ময়মনসিংহ জেলার ত্রিশাল থানার বৈলর ইউনিয়নে অবস্থিত।
হেমচন্দ্র চৌধুরী ১৮৯০ সালে (১২৯৬ বঙ্গাব্দ) শিমলাপাড়া মৌজায় নতুন একটি দ্বিতল রাজপ্রাসাদ নির্মাণ করেন। এটি সুবর্ণখালি থেকে তিন কিলোমিটার পূর্ব-দক্ষিণে অবস্থিত। উঁচু ও প্রশস্ত দেওয়ালে ঘেরা বাড়ির ভেতরে সুপেয় পানির জন্য একাধিক কূপ খনন করা হয়েছিল। সেখানে ছিল চিড়িয়াখানা, পূজাম-প, হাতিশালা ও ফুলের বাগান। পরীর দালানের সামনেই ছিল দ্বিতল নাটঘর। বাড়িটির ভেতরে ও সামনে রয়েছে পাকা সান (ইট ও সুরকির) বাঁধানো ঘাটসহ বিশাল পুকুর (দিঘি)। পরীর দালানের আশেপাশে স্বজনদের জন্য সান বাঁধা ঘাট সহ দিঘি ও পাকা বাড়িঘর নির্মাণ করা হয়েছিল।
ভবনের দেয়াল, পিলার, ফটকে রঙ্গিন কাঁচ ব্যবহার করে ফুল, তারা, গাছ ইত্যাদি তৈরি করা হয়েছে। অত্যন্ত কারুকার্য মণ্ডিত, দামি কড়ি ও অপূর্ব পাথরে মোড়ানো অগ্রভাগে দুইটি পরীর ভাস্কর্যসমৃদ্ধ বাড়িটি লতাপাতার অপরূপ নকশায় তৈরি। দিল্লী ও কলকাতার কারিগর ও রাজমিস্ত্রি দিয়ে ইটসুরকির তৈরি বাড়িটি দেখে মনে হয় যেন শিল্পকর্ম। ৬০ একর জায়গার উপর শত কক্ষবিশিষ্ট এ বাড়িটিকে ডাকা হয় পরীর দালান নামে।
এই জমিদারবাড়ির মূল ভবনটি বর্তমানে হেমনগর কলেজ করা হয়েছে। রাজবাড়ির অদুরে দক্ষিণদিকে গড়ে ওঠে বিশাল (হেমনগর বাজার) হাট। এলাকাটি হেমচন্দ্র চৌধুরীর নামানুসারে হেমনগর নামে নামকরণ করা হয়েছিল। বর্তমানে (১৯৮৯ সালে) বাড়িটিতে একটি মহাবিদ্যালয় (ডিগ্রী কলেজ) স্থাপন করা হয়েছে।
বর্ধন কুঠি

বর্ধন কুঠি বাংলাদেশের গাইবান্ধা জেলার গোবিন্দগঞ্জ উপজেলায় অবস্থিত একটি অন্যতম ঐতিহাসিক স্থান। ব্রিটিশ ইস্ট ইন্ডিয়া কোম্পানির শাসনামলে বর্ধনকুঠির শাসক ছিলেন রাজা হরিনাথ। ভারতীয় উপমহাদেশ বিভক্তির সময়কালে বর্ধনকুঠির সর্বশেষ রাজা শৈলেশ চন্দ্র বাংলাদেশ থেকে ভারতে চলে যান। বর্তমানে এই স্থানটি ইতিহাসের স্বাক্ষর বহন করছে। প্রাচীন কাল থেকে গোবিন্দগঞ্জ উপজেলাধীন বর্ধন কুঠিতে তৎকালীন রাজাদের গূরুত্বপূর্ণ প্রশাসনিক দলের ঘাঁটি ছিল এখানে।
গোবিন্দগঞ্জ উপজেলায় অবস্থিত বর্ধন কুঠির প্রাচীন নাম বর্ধন কোট হিসেবে পরিচিত ছিল। এই ঐতিহাসিক স্থানের নাম বর্ধন কোট বা বিভিন্ন সময়ের বিভিন্ন কাল-ক্রমে এর নাম পরবর্তীতে বর্ধন কুঠি হয়েছে, এর গুরুত্বপূর্ণ তথ্য খুজে বের করা বর্তমানে অনেকটা কঠিন হয়ে গিয়েছে। প্রাচীনকালে এই স্থানে বর্ধন নামের একজন শক্থিধর নরপতি বসবাস করতেন এবং তার নামানুসারে এই স্থানের নাম রাখা হয়েছে বর্ধনকোট, যেটি কাল-ক্রমে বর্ধনকুঠিতে প্রকাশিত হয়েছে। এ নাম করনের পিছে অনেকে একথাও মনে করেন, বর্তমানে যেই স্থানটি বর্ধন কুটি নামে পরিচিত, একসময় সেই স্থানে শক্তিদর বর্ধন বংশের কোন একজন উত্তরসুরি এসে (পরবর্তীতে) স্থায়ী-বসতি তৈরি করেন, আর সেই সময় তাদের বংশীয় নামের ইঙ্গিত ধরে তা বর্ধন কুঠি নামে পরিণত হয়।
এক সমইয়ে এ অঞ্চলের সবচেয়ে বড় ইদ্রাকপুর পরগানার সদর দফতর ছিলো গোবিন্দগঞ্জের এই বর্ধন কুঠিতে। চতুদর্শ শতকের শেষের সময় রাজা রাজেন্দ্র নারায়ণ ছিলেন দেব বংশীয় এবং পুণ্ড্রবর্ধনের রাজা পরশুরামের বংশধর। রাজা রাজেন্দ্র নারায়ণ থেকে আর্যাবর পর্যন্ত এ পর্যন্ত ১৪৪ জন রাজা বর্ধনকুঠি রাজ্যের শাসন করেছেন, পরবর্তীতে রাজা আর্যাবরের পুত্র রাজা ভগবান এবং ভগবান পুত্র রাজা মনোহর বর্ধন কুঠি শাসনের দায়িত্ব পএছিলেন। ষোড়শ শতাব্দীর প্রথম দিকের সময়ে অর্থাৎ ১৬০১ সালে রাজা আর্যাবরের পুত্র রাজা ভগবান ১৬০১ সালে বর্ধন কুঠির পাশাপাশি রামপুরের বাসুদেব মন্দির নির্মাণ করেছিলেন, তখন রাজা মানসিংহ বাংলার একজন সুবাদার ছিলেন। ইংরেজদের শাসন আমলে বর্ধন কুঠি জমিদার বাড়ী হিসেবে খ্যাতি পায়। ১৬০৯ সালে রাজা ভগবানের সময়ে সুবাদার ইসলাম খাঁ একজন মানসিংহের স্থলাভিষিক্ত হয়েছিলেন। পরবর্তী ধারাবাহিকভাবে রাজা মনোহরের শিশু পুত্র রঘুনাথের আমলের সময় ১৬৬৯ সালে শাহ্‌ সুজাকে, আওরঙ্গজেবকে ও ১৬৭৫ সালে পুনরায় রঘুনাথের পৌত্র হরিনাথের শাসন কালে প্রবল সার্বভৌম আওরঙ্গজেবকে ক্ষমতার শীর্ষ কেন্দ্র দেখতে পাওয়া গিয়েছিল। রাজা হরিনাথের প্রপৌত্র রাজা গৌরনাথ কোম্পানির সময়কালে রাজা হিসেবে খ্যাতি অর্জন করেছিলেন। গৌরনাথ ১৭৮১ সালে বর্ধন কুঠিতে তার রাজত্ব চালাতেন। ইংরেজদের ক্ষমতা হিসেবে বেশ খ্যাতি বৃদ্ধির সাথে সাথে বর্ধন কুঠিরের জমিদার পর্যায়ক্রমে রংপুর কালেক্টরেট ও ঘোড়াঘাটকেন্দ্রিক প্রশাসনের অধীনে চলে আসে। ইতিহাসের বিখ্যাত চরিত্র দেবী সিংহের নামে বর্ধন কুঠিতে রক্ষিত সফল রাজাদের নামের তালিকায় যোগ করা হয়েছিল।
১৯৭০ সালে দশ-শালা বন্দোবস্তের সময়কালে বর্ধন কুঠির একজন জমিদার বাকি খাজনার দায়ে বেহাত হয়ে যায়। বর্ধন কুঠির সর্বশেষ রাজা শৈলেশ চন্দ্র ভারতীয় উপমহাদেশ বিভক্তির সময় বাংলাদেশ ত্যাগ করে ভারত চলে যান। ঐতিহাসিক বর্ধন কুঠির রাজবংশের আলোচনার সূত্র ধরে অনায়াসে সমসাময়িক মুঘল শাসন ও শাসকদের সঙ্গে তৎকালীন বাংলার দেশীয় রাজন্যবর্গ-জমিদারদের সম্পর্কের বিষয়ে কিছু শ্রদ্ধেয় জ্ঞান লাভ করা সম্ভব হয়।
১৯৬৫ সালে এই জায়গায় গোবিন্দগঞ্জ কলেজ স্থাপিত হবার পরবর্তীতে কলেজের ক্যাম্পাসে ক্রমবিস্তার এবং বিভিন্ন কারণে উঁচু বর্ধন কুঠিরের প্রাচীন ভবনগুলো অবহেলায় ধ্বংসের প্রায় শেষ ধাপে এসে গেছে।
বালিগাঁও ইউনিয়ন, ফেনী সদর

বালিগাঁও বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
২০১৪ সালের হিসেব মতে বাঁলিগাও ইউনিয়নের মোট ভাটার সংখ্যা ২৪০০০ এরও বেশি।
ফেনী সদর উপজেলার দক্ষিণ-পশ্চিমাংশে বালিগাঁও ইউনিয়নের অবস্থান। এ ইউনিয়নের দক্ষিণ-পূর্বে ধলিয়া ইউনিয়ন, পূর্বে কালিদহ ইউনিয়ন, উত্তরে ফেনী পৌরসভা, উত্তর-পশ্চিমে পাঁচগাছিয়া ইউনিয়ন, পশ্চিমে দাগনভূঞা উপজেলার জায়লস্কর ইউনিয়ন ও মাতুভূঁইয়া ইউনিয়ন এবং দক্ষিণে সোনাগাজী উপজেলার চর মজলিশপুর ইউনিয়ন অবস্থিত।
বালিগাঁও ইউনিয়ন ফেনী সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল:
বাঁলিগাও ইউনিয়নের মোট ওয়ার্ড সংখ্যা ৯টি। সেগুলো হলো:
মহিপাল থেকে সার্কিট হাউজ রোড় হয়ে অটোতে করে প্রায় ৩ কিলোমিটারের মধ্যে বালিগাঁও ইউনিয়নের অবস্থান।
১. ডাকাতিয়া নদী
২.আফতাব বিবির হাট খাল
৩. ছোট ফেনী নদী
১.সুন্দরপুর বাজার
২.আপতাব বিবির হাট
৩.মিয়ার বাজার
৪.ফকির হাট
৫.কাতালিয়া
৬.বক্স বাজার
৭.হেক্কার দোকান
৮.দঃ মরূয়ারচর
৯.ধুমসাদ্দা বাজার
১০.চাওড়া পুকুর পাড়
ও
যশ দাশগুপ্ত

যশ দাশগুপ্ত (জন্ম: ১০ অক্টোবর ১৯৮৫) একজন ভারতীয় অভিনেতা, টেলিভিশন ব্যক্তিত্ব, প্রযোজক, রাজনীতিবিদ। তিনি প্রধানত বাংলা চলচ্চিত্র ও ধারাবাহিকে কাজ করেন। তিনি টেলিভিশনে তার কর্মজীবন শুরু করেন এবং ২০০৭ সালের "পাগল প্রেমী" দিয়ে বাংলা ও ২০২৩ সালে ইয়ারিয়াঁ ২ এর মাধ্যমে হিন্দি চলচ্চিত্রে আত্মপ্রকাশ করেন । বোঝেনা সে বোঝেনা (২০১৩-১৬) ধারাবাহিকের মাধ্যমে জনপ্রিয়তা পায়। ২০২৪ সালে তিনি সেন্টিমেন্টাল চলচ্চিত্রে মাধ্যমে প্রযোজক হিসেবে আত্মপ্রকাশ করেন। ২০১৪, ২০১৫ ও ২০২০ সালে তিনি "ক্যালকাটা টাইমসের" সবচেয়ে আকাঙ্ক্ষিত পুরুষদের তালিকায় তালিকাভুক্ত হন।
যশ দাশগুপ্ত মুম্বইয়ে স্থানান্তরিত হয়ে অভিনয়ের পেশাজীবন তৈরি করার জন্য নাট্য স্কুলে যোগদান করেন এবং ২০০৯ সালে টেলিভিশন শিল্পের অভিনেতা হিসেবে তিনি প্রথম অভিষেক ঘটান। যশ দাশগুপ্ত রোশন তানেজা ভারপ্রাপ্ত স্কুলে একটি অভিনয় কর্মশালায় অংশ নিয়েছিল এবং সেখানে কয়েকটি হিন্দি ধারাবাহিকে কাজ করে। তিনি ২০০৯ - ২০১২ পর্যন্ত হিন্দি ধারাবাহিকে কাজ করার পর তিনি ২০১৩ - ২০১৬ পর্যন্ত একটি বাংলা ধারাবাহিকে এ কাজ করেন। ধারাবাহিক গুলোর নাম হলো: ২০০৯ সালে কই আনে কো হাই, বন্দিনি, বাসেরা। ২০১০ সালে না আনা ইস দেস লাদো। ২০১২ সালে মাহিমা শানি দেভ কি, আদালত। ২০১৩ সালের বাংলা ধারাবাহিক টির নাম হলো বোঝেনা সে বোঝেনা।
২০১৬ সালে বোঝেনা সে বোঝেনা ধারাবাহিক টির সমাপ্তি ঘটার পর, ঐ একই বছরে গ্যাংস্টার সিনেমার মাধ্যমে যশ দাশগুপ্ত এর চলচ্চিত্রে অভিষেক ঘটে।
২০১৬ সালে শ্রী ভেঙ্কটেশ ফিল্মস গ্যাংস্টার সিনেমার মাধ্যমে যশ দাশগুপ্ত কে অভিষিক্ত করেন।
এরপর, ধারাবাহিক ভাবে ২০১৭ সালে ওয়ান। ২০১৮ সালে টোটাল দাদাগিরি ও ফিদা। এবং ২০১৯ সালে আসে 'মন জানে না'।২০১৯ এই তার নাম না ঘোষিত হওয়া ফিল্মের শুটিং শুরু হয়। ২০২০ এ তার সিনেমা ' এস ও এস কলকাতা' মুক্তি পায়।২০২১ সালে 'ও মনে রে' নামে একটি মিউজিক ভিডিও এবং ২০২২ সালে 'চীনেবাদাম'সিনেমা মুক্তি পায়। এছাড়াও 'হারিয়ে গেলাম' নামে একটি মিউজিক ভিডিও যেটি বাংলাদেশের টিএম রেকর্ডস দ্বারা প্রযোজিত এবং সুরিন্দর ফিল্মসের তোকে ছাড়া বাঁচব না সিনেমা মুক্তি পায়।
যশ দাশগুপ্ত জন্মগ্রহণ করেন বাবা দীপক দাশগুপ্ত এবং মা জয়তী দাশগুপ্তের ঘরে। তিনি তার বাবা-মায়ের একমাত্র সন্তান। শৈশবের সূচনালগ্নে তিনি তার বাবা-মার কাজের জন্য তাদের সাথে ভারতের সমস্ত অঞ্চলে ভ্রমণ করেন।
তিনি দিল্লি ও মুম্বইয়ের মত আরও বিভিন্ন স্থানে বসবাস করতেন, যার কারণে তাকে বিভিন্ন স্থান থেকে তার স্কুলে উপস্থিত থাকতে হত। তিনি জবলপুর থেকে স্নাতক ডিগ্রি অর্জন করেন।
তিনি ভ্রমণ এবং ফটোগ্রাফি সম্পর্কে উৎসাহী। তিনি প্রকৃতির ফটোগ্রাফি করা সহ গাড়ি চালাতেও ভালোবাসেন। তিনি খেলাধুলা, বিশেষত দুঃসাহসিক ক্রীড়া ভালোবাসেন। তিনি তার ফিটনেস নিয়ে বর্তমানে বেশ সচেতন। শারীরিক প্রশিক্ষণ ও যোগব্যায়াম অনুশীলন করতে পছন্দ করেন। তিনি পশুপাখিকে খুব ভালোবাসেন। তার পোষা বিভিন্ন জাতের বিদেশি কুকুর রয়েছে।
২০২১ সালের বিধানসভা নির্বাচনে বিজেপির প্রার্থী হয়ে তিনি তৃণমূল প্রার্থীর থেকে ৪১ হাজার ভোটের ব্যবধানে চন্ডিতলা আসনে হেরেছেন।
গোপালপুর (দ্ব্যর্থতা নিরসন)

গোপালপুর বলতে বোঝানো যেতে পারে:
গোপালপুর ইউনিয়ন (দ্ব্যর্থতা নিরসন পাতা) - 'গোপালপুর ইউনিয়ন' নামে বাংলাদেশে মোট ৮টি ইউনিয়ন রয়েছে।
২০১৬-১৭ পাকিস্তান ক্রিকেট দলের ওয়েস্ট ইন্ডিজ সফর

পাকিস্তান জাতীয় ক্রিকেট দল তিনটি টেস্ট ক্রিকেট, তিনটি একদিনের আন্তর্জাতিক এবং চারটি টুয়েন্টি২০ আন্তর্জাতিক খেলার জন্য ওয়েস্ট ইন্ডিজ সফর করে, যা মার্চ থেকে এপ্রিল ২০১৭-এ অনুষ্ঠিত হয়।
কুমারজীব

কুমারজীব (, ৩৩৪-৪১৩ খ্রিষ্টাব্দ) কুচ রাজ্যের একজন বৌদ্ধ ভিক্ষু, পণ্ডিত ও অনুবাদক ছিলেন। তিনি প্রথমে সর্বাস্তিবাদ মতবাদের শিক্ষালাভ করেন ও পরবর্তীকালে মহাযান বৌদ্ধধর্মের প্রতি আকৃষ্ট হয়ে নাগার্জুনের মাধ্যমক দর্শন সম্বন্ধে শিক্ষালাভ করেন।
কুমারজীব ষোল রাজ্যের যুগে চাং'আন অঞ্চলে বসবাস করেন এবং সেই সময়ে তিনি অগণিত বৌদ্ধ শাস্ত্রকে সংস্কৃত থেকে চীনাভাষায় অনুবাদ করেন।
কুমারজীবের পিতা কুমারযান কাশ্মীর অঞ্চলের অধিবাসী ছিলেন, যিনি বৌদ্ধ ভিক্ষু হয়ে কাশ্মীর ত্যাগ করে পামির পর্বতমালা পেরিয়ে কুচ রাজ্যে প্রবেশ করে সেখানকার রাজপুরোহিত হিসেবে নিযুক্ত হন। কুচ রাজ্যের একজন বিদূষী রাজকুমারী জীবক তাকে বিবাহ করেন ও ৩৩৪ খ্রিষ্টাব্দে কুমারজীবের জন্ম হয়।
কুমারজীবেবয়স যখন নয় বছর তখন জীবক তাকে কাশ্মীরে বন্ধুদত্ত নামক এক বৌদ্ধ পণ্ডিতের নিকট নিয়ে যান, যেখানে কুমারজীব পরবর্তী তিন বছর দীর্ঘ, মধ্যম ও ক্ষুদ্র আগম সম্বন্ধে শিক্ষালাভ করেন। এরপর তিনি কাশগড় অঞ্চলে এক বছর বসবাস করে দুইজন রাজকুমারকে দীক্ষা দেন এবং কাশ্মীরি বৌদ্ধ ভিক্ষু বুদ্ধযশের নিকট সর্বাস্তিবাদী অভিধম্মপিটক সহ মতবাদ সম্বন্ধে শিক্ষালাভ করেন। একবছর পর তিনি মায়ের সাথে তুর্পান অঞ্চলে যান বৌদ্ধ পণ্ডিত সূর্যসোমের নিকট মহাযান গ্রন্থগুলি সম্বন্ধে শিক্ষালাভ করেন।
তুর্পান রাজ্যে একজন তীর্থিক শিক্ষককে তর্কে পরাজিত করার পর কিশোর কুমারজীবের খ্যাতি ছড়িয়ে পড়ে। কুচ রাজ্যের রাজা পো-শুইনিজে তুর্পান রাজ্যে এসে তাকে কুচ রাজধানীতে প্রত্যাবর্তনের অনুরোধ করলে তিনি রাজি হন। ২০ বছর বয়সে কুমারজীব ভিক্ষু হিসেবে ভিক্ষু হিসেবে দীক্ষালাভ করেন। এই সময় তিনি তিনি কাশ্মীরি পণ্ডিত বিমলাক্ষের নিকট সর্বাস্তিবাদী বিনয়পিটক সম্বন্ধে শিক্ষা লাভ করেন। এরপর কুমারজীব পঞ্চবিংশতিসহস্রিকা প্রজ্ঞাপারমিতাসূত্র সম্বন্ধে শিক্ষালাভ করেন।
খুলনা টাইগার্স

খুলনা টাইগার্স একটি ফ্র্যাঞ্চাইজি ক্রিকেট দল, যা টুয়েন্টি২০ ক্রিকেট টুর্নামেন্ট বাংলাদেশ প্রিমিয়ার লিগে খুলনা বিভাগের প্রতিনিধিত্ব করে। বর্তমানে ফ্র্যাঞ্চাইজিটি মাইন্ডট্রি লিমিটেডের মালিকানাধীন।
খুলনা বিভাগের প্রথম ফ্র‍্যাঞ্চাইজি দল রয়েল বেঙ্গলস প্রথম দুই আসরে খেলেছিল। ২০১২ সালের ১০ জানুয়ারি তারিখে, ওরিওন গ্রুপ $১.১০ মিলিয়ন মার্কিন ডলারের বিনিময়ে নিলামে জয়লাভ করে এর মালিকানা পায়।